રાજ્યના કચ્છ અને ઉત્તર ગુજરાતના વિસ્તારોમાં અર્ધ અછતની સ્થિતિ સર્જાય તેવું અનુમાન મહેસૂલ વિભાગ લગાવી રહ્યું છે. રાજ્યના 30 તાલુકાઓ એવાં છે કે જ્યાં પાણીની તંગી સર્જાઈ શકે છે. આ વિસ્તારોમાં પૂરતો વરસાદ થયો નથી. રાજ્યમાં એક સપ્તાહમાં હવે ઉત્તર અને મધ્ય ગુજરાત સહિત રાજ્યભરમાં સાર્વત્રિક વરસાદ ન થાય તો ખેડૂતો માટે રોકડીયા પાકના વાવેતરનો પ્રશ્ન આવીને ઊભો રહે તેમ છે તો રાજ્યના જળાશયોમાં પાણીનો પુરવઠો પૂરતો ન હોવાથી અત્યારથી પાણીનું રેશનિંગ કરવું પડે તેમ છે.